
AKCINĖ BENDROVĖ „VIA LIETUVA“

	Pirkimo dalyviams
	                     2025-06-03
	

	
	Į 2025-06-03
 


DĖL PIRKIMO DOKUMENTŲ PAAIŠKINIMO Nr.2

            Akcinė bendrovė “Via Lietuva” (toliau – Perkančioji organizacija) gavo tiekėjo klausimą dėl vykdomo pirkimo Nr. 2703757 „Valstybei svarbaus projekto Klaipėdos pietinio aplinkkelio susisiekimo komunikacijų inžinerinės infrastruktūros vystymo plano parengimo paslaugos“ dokumentų.
Perkančioji organizacija teikia suinteresuoto tiekėjo klausimą ir atsakymą į jį*:
	Eil. Nr.
	Klausimas
	Atsakymas

	1.
	Prašome patikslinti, kiek daugiausiai atskirų sutarčių tiekėjas gali pateikti kvalifikacijos atitikties įrodymui, siekdamas atitikti kvalifikacinius reikalavimus dėl patirties įgyvendinant ne mažesnės kaip 330.000 Eur be PVM vertės objektą (-us), nurodytus 1.1. ir 1.2. kvalifikacinių reikalavimų punktuose.
Nenurodžius maksimalios leistinos sutarčių ribos (pvz., ne daugiau kaip 2), susidaro galimybė reikalavimą formaliai atitikti, pateikiant daugybę mažos vertės sutarčių (pvz., 10 sutarčių po 33.000 Eur be PVM), kurios neleidžia objektyviai įvertinti nei tiekėjo kompetencijos, nei patirties pagal planuojamo šiuo pirkimu įsigyti objekto apimtį, svarbą ir pobūdį. Pažymėtina, kad pagal nustatytą patirties reikalavimą, numatoma pirkimo objekto vertė gali siekti iki 1.000.000 Eur be PVM.
Tokia praktika, kai atitiktis kvalifikaciniams reikalavimams nedalomam ir neskaidomam pirkimo objektui grindžiama neribotu skaičiumi sutarčių, prieštarauja kvalifikacinio reikalavimo logikai ir neatitinka Viešųjų pirkimų įstatymo 45 straipsnyje įtvirtintų principų.

	    
Perkančioji organizacija paaiškina, kad, vadovaujantis Viešųjų pirkimų įstatymo 47 straipsnio 1 dalimi, pirkime „Valstybei svarbaus projekto Klaipėdos pietinio aplinkkelio susisiekimo komunikacijų inžinerinės infrastruktūros vystymo plano parengimo paslaugos“ yra nustatyti minimalūs kvalifikacijos reikalavimai, pagal kuriuos Perkančioji organizacija įsitikins, ar Pirkimo kandidatai, dalyviai yra pajėgūs įvykdyti pirkimo sąlygas. Perkančiosios organizacijos nustatyti kandidatų ar dalyvių kvalifikacijos reikalavimai negali dirbtinai riboti konkurencijos.


*Čia ir kitur suinteresuoto (-ų) tiekėjo (-ų) prašymo (-ų) paaiškinti / patikslinti pirkimo dokumentus tekstas neredaguotas.
Pateikiami Pirkimo sąlygų paaiškinimai / patikslinimai laikomi neatsiejama Pirkimo sąlygų dalimi, ir jų nuostatos turi viršenybę prieš ankstesniuose Pirkimo dokumentuose išdėstytas nuostatas. Prašome jais vadovautis teikiant pasiūlymus.

